CELEX: 22021D2215
Language: bg
Date: 2021-11-30 00:00:00
Title: Решение № 1/2021 на Съвета по асоцииране ЕС–Алжир от 30 ноември 2021 година за постигане на съгласие относно удължаването на срока на валидност на приоритетите за партньорство между ЕС и Алжир [2021/2215]

14.12.2021   
               
               
                  BG
               
               
                  Официален вестник на Европейския съюз
               
               
                  L 447/11
               
            
         РЕШЕНИЕ № 1/2021 НА СЪВЕТА ПО АСОЦИИРАНЕ ЕС–АЛЖИР
         от 30 ноември 2021 година
         за постигане на съгласие относно удължаването на срока на валидност на приоритетите за партньорство между ЕС и Алжир [2021/2215]
         СЪВЕТЪТ ПО АСОЦИИРАНЕ ЕС–АЛЖИР,
         като взе предвид Евро-средиземноморското споразумение за асоцииране между Европейската общност и нейните държави членки, от една страна, и Народна демократична република Алжир, от друга страна,
         като има предвид, че:
         
                     (1)
                  
                  
                     Евро-средиземноморското споразумение за асоцииране между Европейската общност и нейните държави членки, от една страна, и Народна демократична република Алжир, от друга страна (наричано по-нататък „Споразумението“), беше подписано на 22 април 2002 г. и влезе в сила на 1 септември 2005 г. (1)
                     
                  
               
                     (2)
                  
                  
                     Съгласно член 94 от Споразумението Съветът по асоцииране е оправомощен да взема подходящи решения с оглед на постигането на целите на Споразумението.
                  
               
                     (3)
                  
                  
                     С Решение № 1/2017 на Съвета по асоцииране (2) ЕС и Алжир се споразумяха относно приоритетите за партньорство, които да ръководят партньорството за периода 2017—2020 г.
                  
               
                     (4)
                  
                  
                     В рамките на размяна на писма двете страни постигнаха съгласие, че срокът на валидност на приоритетите за партньорство между ЕС и Алжир като основен документ за консолидиране на партньорството следва да бъде удължен до приемането на нови актуализирани приоритети за партньорство.
                  
               
                     (5)
                  
                  
                     В член 10 от Процедурния правилник на Съвета по асоцииране е предвидена възможността в периода между две заседания той да приема решения с писмена процедура, ако и двете страни са съгласни с това,
                  
               ПРИЕ НАСТОЯЩОТО РЕШЕНИЕ:
         
            Член 1
            Съветът по асоцииране, като действа чрез писмена процедура, реши, че срокът на валидност на приоритетите за партньорство между ЕС и Алжир, приложени към неговото Решение № 1/2017, се удължава до приемането на нови актуализирани приоритети за партньорство от Съвета по асоцииране.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 30 ноември 2021 година.
            
               
                  За Съвета по асоцииране ЕС–Алжир
               
               
                  Председател
               
               Ramtane LAMAMRA
            
         
         
            (1)  OВ L 265, 10.10.2005 г., стр. 2.
         
            (2)  Решение № 1/2017 на Съвета за асоцииране ЕС–Алжир от 13 март 2017 г. за постигане на съгласие по приоритетите за партньорство между ЕС и Алжир (OВ L 82, 29.3.2017 г., стр. 9).